હાલમાં હરભજન સિંહના પગ ધરતી પર નથી એવું કહીએ તો ચાલે . એક તરફ તો તેમની ટીમ મુંબઇ આઇપીએલ 8ના ફાઇનલમાં પહોંચી ગઇ છે , તો બીજી તરફ બે વર્ષ પછી તેની પસંદી ટીમ ઇન્ડિયામાં થઇ છે . એટલા માટે ભજ્જીએ પોતાની ખુશીને સેલિબ્રેટ કરવા માટે મુંબઇ ઇન્ડિયન્સની ટીમ માટે એક પાર્ટી રાખી હતી . જેમાં ટીમના મેંટર સચિન તેંડુલકર પણ હાજર રહ્યા હતા . આ શાનદાર પાર્ટીમાં સચિન અને ભજ્જીએ આખી ટીમના ખેલાડીઓની સાથે મસ્તીના પળ વિતાવ્યા . જેની તસવીરો ભજ્જી અને સચિન બંનેએ ટ્વિટર પર શેર કરી છે . તસવીરમાં બંને મજાકના મૂડમાં દેખાઇ રહ્યા છે , સચિનને આપે આવા અંદાજમાં ક્યારેય નહીં જોયો હોય . તેમને જોઇને કોઇ એવું ના કહી શકે કે તેઓ ટીન એજ બાળકોના પિતા છે .